open-index/open-wikipedia-markdown huggingface dataset:
אברהם רמר

הרב **אברהם רמר** (ה' בכסלו ה'תש"ו, 10 בנובמבר 1945 – ה' בטבת ה'תשנ"ג, 29 בדצמבר 1992) היה רב ומחנךציוני דתי, מפתח שיטה בלימוד התנ"ך. מרבני ישיבת ירושלים לצעירים.

## תולדות חייו
נולד בקריית חיים ליחיאל, שהגיע כחלוץ לארץ ישראל, ולאהובה, שהגיעה עם הוריה למושב שדה יעקב שבעמק יזרעאל.
היה תלמידו של הרב משה צבי נריה בישיבת בני עקיבא כפר הרא"ה, ולאחר מכן למד בישיבת מרכז הרב, שם התקרב לרב צבי יהודה הכהן קוק. בשנות השבעים נעצר במהלך הפגנות גוש אמונים נגד הנרי קיסינג'ר. לאחר המשפט החליטו הנאשמים לבחור במאסר בכלא דמון על פני תשלום קנס.

הרב רמר עסק שנים רבות בחינוך ובהוראה, ובפרט בלימוד התנ"ך, על פי השיטה שלמד מהרצי"ה קוק. היה מורה ור"מ בישיבת ירושלים לצעירים בישיבת כפר הרואה, וכן לימד בבית הספר נעם, במכון אורה ובמכללות.

היה שותף בהנהגת היישוב בית אל. בית הכנסת המרכזי ביישוב (שכונה ב') קרוי על שמו, "בית הכנסת אברהם אוהבי".

## משפחתו
נישא לשולמית (אחות של הרב זלמן מלמד), ולהם שלושה בנים ושלוש בנות, ביניהם:
* הרב יאיר - משמש כרב היישוב חרשה בבנימין, מלמד בישיבת חרשה ובמכללת הרצוג. לימד בישיבה קטנה מורשה בשנותיה הראשונות. (חתנו של הרב מנחם בן יעקב מרבני כולל מרץ ומכון מאיר).
* עמיחי - מנכ"ל מכון פוע"ה ונשוי לבתו של הרב מנחם פליקס.
* נחמה - נשואה לרב אייל יעקובוביץ', ראש ישיבת ההסדר צפת.
* הרב ישי - מלמד בישיבה התיכונית מצפה רמון ונשוי לבתו של הרב אליעזר ולדמן.

## השקפתו על התנ"ך
בפתח חיבורו על התנ"ך כתב הרב רמר: "שתי הנחות יסוד עלינו להניח בבואנו ללמוד נביאים ראשונים. הראשונה: לנבואות הכתובות, המצויות בידינו, יש משמעות לדורנו ולכל דור ודור. והשנייה: למרות שניתן לחשוב שספרי הנביאים הראשונים מהווים קובץ תיאורי מאורעות, הרי הם דברי נבואה ומעלתם גבוהה מזו של נביאים אחרונים".

כתיבתו של הרב אברהם רמר מתאפיינת בראייה אקטואלית של מאורעות התנ"ך ובניסיון ללמוד את העומק הנבואי ואת ההדרכה לדורות הטמונה בהם.

## ספריו
בחייו הוציא הרב רמר רק את המהדורה הראשונה של החוברת "**גדול שימושה**".

לאחר פטירתו הוציאו בניו את הכתבים שהשאיר אחריו:
* מהדורה מעודכנת של החוברת "**גדול שימושה**", ובה סיפורים על רבו, הרב צבי יהודה הכהן קוק.
* האוסף "**שירת אברהם**", שבו קובצו הצגות שכתב ומאמרים קצרים בנושאי הלכה ואמונה.
* חוברת בשם "**נשמת אברהם**" יצאה לאור על ידי ישיבת ירושלים לצעירים לזכרו.
* מתוך עלוני היישוב בית אל קובצו אל החוברת "**חדוות יצירה**" – מכתבים ופרסומים
* סדרת ספרים על נביאים:
** **"מעבור הארץ"** על ספר יהושע
** **"איש לשבטו"** על ספר שופטים
** **"איש כלבבו"** על ספר שמואל

## קישורים חיצוניים
* 
* ספרי הרב רמר בספריית אסיף: '''מעבור הארץ''', '''איש לשבטו''', '''איש כלבבו'''
* הרב איתיאל אמיתי, "ספרי הרב אברהם רמר על נביאים ראשונים", **[[אסיף (כתב עת)|אסיף]]** ב (תשע"ה), עמ' 403–409.
* כל הכתבות על הרב אברהם רמר, באתר ערוץ 7
* 
* 

## הערות שוליים

קטגוריה:בוגרי ישיבת מרכז הרב
קטגוריה:תלמידי הרצי"ה קוק
קטגוריה:רבני הציונות הדתית בישראל
קטגוריה:ציונות דתית: אנשי חינוך
קטגוריה:פרשני מקרא בעת החדשה
קטגוריה:רבני ישיבת ירושלים לצעירים
קטגוריה:בית אל: רבנים
קטגוריה:יהודים הקבורים בהר הזיתים: חלקת הנביאים
קטגוריה:מחברי ספרות תורנית
קטגוריה:ישראלים שנולדו ב-1945
קטגוריה:ישראלים שנפטרו ב-1992
אמיודארון

**אמיודארון** (משווק בישראל בשמות **פרוקור**, **אמיאוקרד**, **אמיודקור**) שייך למשפחת התרופות האנטיאריתמיות סוג III. התרופה משמשת לטיפול בטווח רחב של אריתמיות לבביות. אמיודארון ניתן לטיפול בהפרעות קצב חדריות ועליתיות. אמיודארון משמש גם לטיפול בילדים ואפילו להיפוך של הפרעות קצב בעוברים.

## היסטוריה
אמיודארון פותח לראשונה בבלגיה בשנת 1961 כתרופה לטיפול בתעוקת לב (אנגינה פקטוריס). כבר באותן שנים התחילו באירופה לעשות שימוש רב בתרופה למטרה זו, עד שהתגלו התכונות האנטיאריתמיות שלה.
התרופה אובחנה על ידי ד"ר Bramah Singh, ביחד עם סוטלול (sotalol), כמשפחה חדשה של תרופות אנטיאריתמיות – סוג III.

**מאפייני הסוג**: הארכת תקופה רפקטורית ופוטנציאל הפעולה על ידי חסימת תעלות אשלגן.

בשנות השבעים המוקדמות רופא ארגנטינאי בשם Mauricio Rosenbaum התחיל לרשום את התרופה למטופלים הסובלים מאריתמיות חדריות ועליתיות, תוצאות הטיפול התגלו כיעילות.
בהתבסס על תוצאותיו של ד"ר רוזנבאום החלו רופאים אמריקאים לרשום את התרופה בסוף שנות השבעים, ללא אישור של מנהל המזון והתרופות האמריקאי (FDA). אישור ה-FDA הגיע רק לאחר שנים רבות של שימוש בארצות הברית בתרופות שנקנו על ידי רופאים אמריקאים ישירות מחברות אירופאיות וקנדיות. בשנת 1985 אישר ה FDA את השימוש בתרופה לטיפול באריתמיות, אישור שהפך אותה לאחת התרופות הבודדות בהיסטוריה של ה FDA שאושרה ללא ביקורת של ניסויים קליניים נרחבים בארצות הברית.

## מנגנון פעולה
אמיודארון מכיל יוד, ככזה מבנהו דומה למבנה של הורמוני בלוטת התריס. אמידארון משהה את שלב 3 של פוטנציאל הפעולה הלבבי (ראו בערך לב האדם) על ידי חסימת תעלות אשלגן. בנוסף הוא מעכב פעילות סימפתטית וחוסם תעלות סידן ותעלות נתרן, הוא מפחית את הפעילות של נודית ה SA ואת ההולכה של נודית ה AV, כמו כן הוא מרפה שריר חלק ובעל פעילות כוזודילטטור.

## התוויות והשפעה בריאותית
טיפול במגוון רחב של אריתמיות כולל אריתמיות של חדר שמאל, פרפור עליות, תסמונת וולף–פרקינסון–וייט (WPWS), הפרעות קצב בילדים, תינוקות ואף עוברים, קרדיומיפתיה היפרתרופית ועוד. אמיודארון משפר את היכולת התפקודית ומפחית מוות פתאומי גם בחולים עם אי-ספיקת לב חמורה ללא אריתמיות. בניתוח-על שפורסם בשנת 2015 דווח על ראיות ברמה נמוכה לירידה במוות לבבי פתאומי ובמוות מכלל הסיבות אצל מטופלים באמיודרון בהשוואה לאי-טיפול או פלסבו, כאשר הטיפול ניתן למניעת אירוע ראשון של מוות קליני, אך גם על ראיות ברמה נמוכה לעליה במוות לבבי פתאומי ובמוות מכלל הסיבות, כאשר הטיפול ניתן לאחר אירוע של החייאת לב. בניתוח-על שפורסם בשנת 2019 דווח על שכיחות גבוהה יותר (אם כי לא במידה משמעותית סטטיסטית) של מוות אצל מטופלים באמיודרון (בהשוואה לפלסבו) אחרי היפוך של פרפור עליות לקצב סינוס.

## תופעות לוואי
לאמיודארון חלון תרפויטי צר, עם תופעות לוואי רבות יחסית, חלקן מסכנות חיים. תופעות לוואי שכיחות כוללות מחלת הכבד השומני, דלקת ריאות אינטרסטיציאלית המסתיימת בלייפת של הריאות (Procor Lung), טשטוש ראייה (או ראיית הילה צבעונית באור מסנוור), בחילות או הקאות, שינויים בחוש הטעם, נטייה לכוויות בעור בחשיפה לאור השמש, האטה קלה בקצב לב, סיוטי לילה, הפרעות שינה, עצירות, פריחה מגרדת וירידה בחשק המיני. התרופה פוגעת בבלוטת התריס ויכולה להוביל הן לתת-תריסיות והן ליתר-תריסיות במנגנונים שונים. דווח כי ב-1–10 מתוך 1,000 מטופלים באמיודארון התגבר חסר יציבות בקצב הלב, מצב העלול לגרום להתקף לב ומחייב פינוי מיידי לבית חולים מיד. בעלון לצרכן מפורטות תופעות לוואי ידועות נוספות.

## קישורים חיצוניים

* מידע מאתר משרד הבריאות

## הערות שוליים

קטגוריה:תרופות אנטי-אריתמיות
קטגוריה:תרופות לפי א'-ב'
בעיית כיסוי קבוצות

**בעיית כיסוי קבוצות** (באנגלית: **Set Cover Problem**) היא בעיה קלאסית בקומבינטוריקה, מדעי המחשב, אופטימיזציה וסיבוכיות. הבעיה נכללת ברשימת 21 הבעיות ה-NP שלמות של קארפ.

בעיית כיסוי הקבוצות היא בעיה חשובה בתחום אלגוריתמי קירוב. היא בעיה ש"לימודה הוביל לפיתוח טכניקות יסודיות לתחום הכולל" של אלגוריתמים מקורבים.

הבעיה היא: נתונה קבוצה סופית S של קבוצות סופיות, שאיחודן הוא הקבוצה U. יש למצוא תת-קבוצה של S בגודל מינימלי, שאיחוד הקבוצות בה הוא U. כלומר יש למצוא את הכיסוי הקטן ביותר לקבוצה U שהוא תת-כיסוי של S.

שאלה זו היא NP-קשה; וגרסת בעיית ההכרעה שלה היא NP-שלמה.

הבעיה הזו היא דוגמה אופיינית וחשובה של בעיית אופטימיזציה בדידה. תכונה חשובה של בעיה בסיסית זו היא שניתן למצוא באופן יעיל קירוב סביר לאופטימום שלה - ניתן למצוא באופן יעיל פתרון לבעיה הקרוב לפתרון האופטימלי, בסיבוכיות שתהיה בסדר גודל של הלוגריתם של גודל הקבוצה שאותה יש לכסות.

## ניסוח פורמלי
בהינתן קבוצה \mathcal U וקבוצה \mathcal S של תתי קבוצות של \mathcal U, כיסוי הוא תת-קבוצה \mathcal C \subseteq \mathcal S כך שאיחוד האיברים של \mathcal C הוא \mathcal U.

הבעיה היא למצוא את הכיסוי המינימלי של \mathcal U (כלומר הכיסוי שמשתמש בכמה שפחות איברים מ-\mathcal C).

בגרסת בעיית ההכרעה של בעיית כיסוי הקבוצות נתון הזוג (\mathcal U, \mathcal S) ומספר טבעי k, והשאלה היא האם יש תת-קבוצה של \mathcal S מגודל k לכל היותר שמהווה כיסוי של \mathcal U.

## דוגמה
בהנחה ונתונה לנו קבוצה \mathcal U= \{1,2,3,4,5\} ומשפחה של קבוצות \mathcal S= \{\{1,2,3\},\{2,4\},\{3,4\},\{4,5\}\}. איחוד של כל הקבוצות ב-\mathcal S מכיל את כל האלמנטים ב-\mathcal U. לעומת זאת כיסוי הקבוצות הקטן ביותר עבור מקרה זה יהיה: SETCOVER = \{\{1,2,3\},\{4,5\}\}.

## הצגה כבעיית תכנון ליניארי בשלמים
ניתן להציג את בעיית כיסוי קבוצות כבעיית תכנון ליניארי בשלמים כך:

## אלגוריתם חמדני
הדרך הפשוטה ביותר לבצע את זה היא על ידי אלגוריתם קירוב חמדני. באלגוריתם זה בונים תת-קבוצה של \mathcal S כדלקמן: מתחילים מקבוצה ריקה ומצרפים לה מדי צעד איבר מ-\mathcal S (שהוא למעשה תת-קבוצה של \mathcal U) המגדיל ככל האפשר (בשלב הנוכחי) את מספר האיברים באיחוד האיברים שכבר נבחרו (מוסיפים את האיבר שיכסה כמה שיותר איברים מ-\mathcal U שעדיין לא כוסו). האלגוריתם משיג יחס קירוב של H(n) (כלומר הוא מוצא פתרון שקטן מ-H(n) פעמים גודל הכיסוי האופטימלי). כאשר  H(n) = \sum_{k=1}^{n} \frac{1}{k} \le \ln{n} +1 הוא המספר ההרמוני ה-n-י. ו-n הוא גודל הקבוצה שאותה צריך לכסות, כלומר |\mathcal U|=n. למעשה ניתן להוכיח שהאלגוריתם משיג יחס קירוב של ln(n')-ln(ln(n'))+\Theta(1) כאשר n' הוא גודל האיבר הגדול ביותר ב-\mathcal S (כיוון שכל איבר ב-\mathcal S הוא למעשה תת-קבוצה של \mathcal U).

לחלופין, ניתן למצוא קירוב טוב לפתרון בהסתמך על תכנון ליניארי בשילוב עם תהליך של עיגול מקרי.

## לקריאה נוספת

* 


## קישורים חיצוניים

## הערות שוליים

קטגוריה:בעיות NP-שלמות
דוד גורפינקל

[260px|ממוזער|שמאל|דוד גורפינקל, [פיטר יוסטינוב וג׳ני סיגרוב בסרט "פגישה עם המוות" (1987)]]
[ממוזער|דוד גורפינקל בצילומי הסרט "[הבודדים"]]
**דוד גוּרְפִינְקֶל** (נולד ב-2 בדצמבר 1938) הוא צלם קולנוע וטלוויזיה ישראלי. מבכירי צלמי הקולנוע הישראלי שצילם למעלה מ-80 סרטים עלילתיים בישראל ובעולם. חתן פרס ישראל לקולנוע לשנת 2015 וזוכה ארבעה פרסי אופיר לצילום.

## ביוגרפיה
יליד תל אביב להורים יוצאי פולין. אביו היה נגר ושותף בקולנוע גן רינה, ואימו הייתה ממשפחת צייטג. למד בבית הספר "תחכמוני" ולאחר מכן בבית ספר ביל"ו. ב-1956, מספר חודשים לפני גיוסו לצה"ל, החל לעבוד באולפני "סרטי גבע" כשוליה לעוזר צלם. לאחר שירותו ביחידת ההסרטה של דובר צה"ל, שב ל"אולפני גבע" כצלם "יומני גבע" וסרטים הסברתיים-תעמולתיים.

הפילמוגרפיה של דוד גורפינקל נעה בין יומני קולנוע וסרטי תעמולה ציוניים לז'אנרים קולנועיים שונים, דרך הגדרת האור וחלל הקולנוע המקומי, המעבר משחור-לבן לצבע, להפקות בינלאומיות, ועד קולנוע עלילתי דל תקציב ולעומתו פרסומות לערוץ 2.

בגיל 26 צילם את סרטו העלילתי הראשון, "חור בלבנה" - סרט שמרד באסתטיקה של הקולנוע התעמולתי. סרט זה פתח שותפות ארוכת שנים בין הבמאי אורי זוהר לגורפינקל. השותפות בין השניים יצרה שפה קולנועית ויזואלית חדשה, שהתבטאה במיוחד בהתמודדותו ובפרשנותו של גורפינקל עם מושגי "האור הישראלי", שהתפתחה במהלך השנים.

בסרטיו הרבים כצלם הציג גורפינקל מחוזות ישראליים שונים: ירושלים של לפני מלחמת ששת הימים ("שלושה ימים וילד", בימוי: אורי זוהר), לב תל אביב ("עיניים גדולות", "הרשלה", "השועל בלול התרנגולות", "האסונות של נינה"), הגליל ("חמסין"), "אהבה אילמת", פריפריה ("שחור"), "איריס", "מתנה משמיים" וכן, את "העבר הישראלי" ("זעם ותהילה", "אהבתה האחרונה של לורה אדלר", "הקיץ של אביה" ו"עץ הדומים תפוס", "סוף העולם שמאלה").

ב-2001 צילם את סרט הטלוויזיה "שרמן בחורף" המבוסס על ספר של אמנון דנקנר.

לגורפינקל שלושה בנים: חיליק, עיתונאי אוכל; יואב גורפינקל, במאי טלוויזיה וצלם; ויונתן, במאי טלוויזיה וקולנוע.

## פרסים
* פרס "עמית כבוד" של בית הספר סם שפיגל לקולנוע ולטלוויזיה (1995).
* פרס מפעל חיים של פסטיבל הקולנוע ירושלים.
* שישה פרסי אופיר על הצילום: שיא של כל הזמנים בקולנוע הישראלי.
* פרס ישראל לקולנוע (2015).

## סרטי עלילה מרכזיים

## לקריאה נוספת
* **האור אינו אויב שיש להכריעו**, דוד גורפינקל בריאיון עם אורי שין, **סינמטק** - כתב עת לענייני קולנוע בהוצאת סינמטק ת"א, גיליון 85, ספטמבר-אוקטובר 1996.

## קישורים חיצוניים

* 
* 
* 
* 

## הערות שוליים

קטגוריה:בוגרי בית הספר ביל"ו (תל אביב)
קטגוריה:צלמי קולנוע ישראלים
קטגוריה:זוכי פרס אופיר: צלמי קולנוע
קטגוריה:זוכי פרס ישראל לקולנוע
קטגוריה:עמיתי כבוד של בית הספר סם שפיגל לקולנוע ולטלוויזיה
קטגוריה:זוכי פרס אריק איינשטיין: קולנוע
קטגוריה:משפחת גורפינקל
קטגוריה:ישראלים שנולדו ב-1938
טרה קול

שמאל|ממוזער|250px|טרה קול
**פרנק אדווין רייט השלישי** (**Frank Edwin Wright III**, נולד ב-9 בדצמבר 1972), הידוע בשם **טרה קול** (**Tré cool**), הוא מתופף להקת גרין דיי  משנת 1990.

## ביוגרפיה
טרה קול נולד בפרנקפורט, גרמניה, ולאחר מכן עבר עם אביו ועם שני אחיו הגדולים לקליפורניה. כשהיה צעיר הופיע עם להקתו the lookouts, שחבריה האחרים היו שכניו (מהם קיבל את הכינוי טרה קול), במועדון הפאנק רוק גילמן 924. סולן הלהקה ניהל חברת תקליטים שהייתה חתומה עליה להקה בשם Green day שהתלהב ממנה מאוד, וארגן להם ולטרה הופעה ביחד. הלהקה, שבדיוק חיפשה מתופף אחרי שהמתופף הקודם שלהם עזב לקולג', התחברה באופן מושלם עם התיפוף והאופי של טרה והשלושה נהיו חברים טובים. לא עבר הרבה זמן וטרה עזב את הלהקה שלו בשביל להצטרף ל-גרין דיי באופן קבוע. אלבום הבכורה של טרה קול עם גרין דיי היה kerplunk, האלבום באורך מלא השני של הלהקה, שהיה אלבום פריצה במונחים של מוזיקת אנדרגראונד לאחר שמכר כ-50,000 עותקים בארצות הברית.

טרה כתב והלחין מספר שירים פחות מוכרים מהאלבומים הראשונים של גרין דיי, שר מספר קטעי "בונוס" קומיים בחלק מאלבומי הלהקה, למשל את הקטע "All by Myself", שבילי ג'ו ארמסטרונג שר בזמן מסיבה, וזו רצועה חבויה באלבום Dookie. בשביל לשמוע אותו, צריך לחכות מספר דקות לאחר השיר (FOD) האחרון באלבום. או למשל את החלק הרביעי (שאותו גם כתב והלחין) בשיר Homecoming מאלבומם American Idiot טרה כתב גם את השיר dominated love slave מהאלבום kerplunk שהיה יותר דומה לסגנון הקאנטרי ונחשב בעיניי מעריצי הלהקה כשיר קומי.

טרה קול השפיע על מתופפים חדשים יותר בפאנק של היום. המתופף טראוויס בארקר מלהקת בלינק-182, טוען שהושפע מסגנון התיפוף והלבוש שלו רבות, ובראשית דרכו חיקה אותו בהופעות. בנוסף, טרה קול  הושפע ממתופפים כמו רינגו סטאר, ג'ון בונהם, קית' מון, באדי ריץ' וכדומה.

בינואר 1995 נולדה לטרה ולחברתו, ליסה ליונס, בת בשם רמונה. חודשיים לאחר מכן נשא טרה את ליסה לאישה ולאחר זמן קצר הם התגרשו. בשנת 2000 נישא לאשתו השנייה קלאודיה ובשנת 2001 נולד להם ילד בשם פרנקיטו. בשנת 2003 הם התגרשו אבל נשארו לגור ביחד כדי לגדל אותו. בסופו של דבר הם הפסיקו לגור ביחד וטרה התחתן בשלישית עם שרה רוז.

## פרסים ומועמדויות

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זמרים אמריקאים
קטגוריה:מתופפים אמריקאים
קטגוריה:מוזיקאי פאנק (Punk)
קטגוריה:חברי היכל התהילה של הרוק אנד רול
קטגוריה:חברי להקת גרין דיי
קטגוריה:אמריקאים שנולדו ב-1972
דראגונפורס

**דראגונפורס** (באנגלית: **DragonForce**) היא להקת פאוור מטאל (באנגלית: Power Metal) שהוקמה בלונדון בשנת 1999 על ידי הרמן לי וסם טוטמן.
## היסטוריה
בתחילת הקריירה נקראו "דרגונהארט" (DragonHeart), אך לאחר שגילו שכבר קיימת להקה ברזילאית בשם זה שינו את השם לדראגונפורס.

חברי הלהקה מגיעים ממקומות שונים בעולם, כגון אוקראינה, סקוטלנד ואנגליה. המוזיקה של הלהקה מתאפיינת בקצב מהיר של נגינה, סולואים ארוכים ומהירים ומילות השירים עוסקות בעיקר בפנטזיה ואגדות, אך לפעמים גם בנושאים יומיומיים.

בשמיני במרץ 2010, הודיעה הלהקה על עזיבתו של זמר הלהקה זיפי ת'ירט, עקב מחלוקות מוזיקליות. כעבור כמה זמן הגיעו אל מארק האדסון מבריטניה והוא נמצא מתאים להחליף את זיפי ת'ירט. הלהקה מצליחה בסצנת הפאוור מטאל.

ב-15 באפריל 2012 יצא האלבום "The Power Within".
וב-2014 maximum over load וב-2017 reaching into infinity וב-2019 extreme power metal

## חברי הלהקה
*מארק האדסון (יליד אנגליה) - שירה.
*הרמן לי (יליד סין) - גיטרה וקולות רקע.
*סאם טוטמן (יליד אנגליה) - גיטרה וקולות רקע. כותב את רוב המילים והלחנים.
*גי אנזלון (יליד איטליה ) - תופים וקולות רקע. עושה שימוש רב בדאבל באס ומקצבים מהירים .

## חברים לשעבר בלהקה
*ואדים פרוז'אנוב (יליד אוקראינה) - קלידים, סינטיסייזר, טרמין וקולות רקע.
*פרדריק לוקלר (יליד צרפת) - באס וקולות רקע. היה שותף בהרכבי מטאל אחרים טרם הצטרפותו ללהקה. ומנגן בלהקת Maladaptive.

## דיסקוגרפיה
### אלבומי אולפן
*2003 - Valley of the Damned
*2004 - Sonic Firestorm
*2006 - Inhuman Rampage
*2008 - Ultra Beatdown
*2012 - The Power Within
*Maximum Overload - 2014
*2017 - Reaching into Infinity
*2019 - Extreme Power Metal

### אלבומי הופעה
*2010 - Twilight Dementia

### סינגלים
*Valley of the Damned
*Fury of the Storm
*Through the Fire and Flames - שהופיעה כשיר בונוס ב Guitar Hero 3
*Operation Ground and Pound
*Heroes of Our Time
*The Last Journey Home
*Cry Thunder - הסינגל הראשון שיצא מהאלבום - The Power Within

## מחלוקת
בסוף 2006, לאחר סבב ההופעות של אלבומם השלישי, התעוררה מחלוקת לגבי דראגונפורס. היו להם תקלות טכניות בגיטרות, ככל הנראה בשל כיוון לא נכון בגיטרות על ידי הטכנאי שלהם, וכתוצאה מכך לא יכלו חברי הלהקה לשמוע את צליל הגיטרות בצורה מיטבית. בנוסף, סרטונים של ההופעות הועלו באיכות נמוכה לרשת, והופצו שמועות שחברי הלהקה מנגנים ומאיצים את קצב המוזיקה בסטודיו שלהם בגלל שהם לא יכולים לנגן במהירויות גבוהות. דראגונפורס הוכיחו בהופעות שלאחר מכן שהם יכולים לנגן באותה מהירות את הסולואים כמו באלבומים, ובכך הפריכו את השמועות.

## קישורים חיצוניים

* 

## הערות שוליים

קטגוריה:להקות בריטיות
קטגוריה:להקות פאוור מטאל
קטגוריה:שישיות מוזיקליות
קטגוריה:אמני ספיינפארם רקורדס
קטגוריה:להקות שהוקמו בשנת 1999
יבגני אריה

שמאל|ממוזער|241x241px|יבגני אריה
[שמאל|ממוזער|241x241px|יבגני אריה ו[אפרת בן צור - חזרות של ההצגה "יונה ונער", 2011]]
[שמאל|ממוזער|242x242px|יבגני אריה בחזרות על ההצגה "[טרטיף", 2009]]
**יבגני מיכאילוביץ' אריה** (ברוסית: **Евгений Михайлович Арье**; 28 בנובמבר 1947 – 19 בינואר 2022) היה במאי תיאטרון יהודי רוסי וישראלי, המייסד והמנהל האמנותי של תיאטרון גשר מיום הקמתו ב-1990 עד 2019.

## קורותיו
אריה נולד ב-1947 במוסקבה בירת  רוסיה וברית המועצות. הוא למד פסיכולוגיה לתואר ראשון באוניברסיטת מוסקבה, ועבר אחר כך ללמוד תיאטרון בלנינגרד אצל הבמאי הנודע גאורגי טובסטונוגוב. אריה ביים בתיאטראות המובילים בסנט פטרבורג ובמוסקבה, בהם תיאטרון מאיאקובסקי ו"בולשוי". שם העלה, בין השאר, את המחזה "רוזנקרנץ וגילדנשטרן מתים".

היה מסורב עלייה, עד שאושרה עלייתו לארץ בשנת 1990. הוא עלה לישראל בשנת 1990 עם קבוצת שחקנים מתלמידיו, וייסד ביפו, יחד עם סלבה מלצב, את תיאטרון גשר, אחד התיאטראות הרפרטואריים הדו-לשוניים היחידים בעולם (עברי-רוסי). הוא ביים מחזות וגיבש שיטת עבודה ייחודית עם שחקניו. בנוסף, ביים הצגות ואופרות בתיאטרון הבולשוי במוסקבה, בתיאטרון סוברמניק מוסקבה, בניו-יורק ובלטביה. אריה שימש גם מרצה אורח בבית הספר האירופי למשחק בפריז, בג'וליארד, באוניברסיטת ניו יורק ובאוניברסיטת תל אביב.

בכיתת אמן שערך לבמאים צעירים ביוני 2007, ניתן להתרשם מדרך עבודתו ותפישת עולמו באמצעות משפטים שציין, כמו: "הדמויות לא קראו את המחזה, הן לא יודעות מה קורה ברגע הבא", "כדי להגיע אל הפעולה הפשוטה במאי צריך לשאול את עצמו המון שאלות, וכדי לענות עליהן, כדאי שתדע משהו (על החיים) ותשתמש בדמיון", "החיים יביאו אותך לפתרונות שלא קיימים בטקסט", "כשזה טוב, זה בזכות השחקנים, כשזה רע, הבמאי אשם".
### עבודותיו המרכזיות

### פרסים והוקרה
אריה זכה בפרסים רבים והוקרה ברוסיה, ברחבי העולם ובישראל על הישגיו האומנותיים

## חיים אישיים
אריה היה נשוי ולזוג נולד בן. ב-1989 אריה התגורר עם משפחתו בארצות הברית. לאחר עלייתו לארץ ב-1990 אשתו ובנו נשארו בארצות הברית. ב-2019 עלתה אשתו לארץ לאחר יציאתה לפנסיה. אזרחותה הישראלית של אשתו עוכבה, כי כדי להוכיח את נישואיהם היה עליהם להוכיח ארבע שנות מגורים משותפים. בטרם עברו שנים אלה, אריה חלה בנובמבר 2021 ונפטר ב-19 בינואר 2022 בגיל 74, בבית חולים בניו יורק. עם היוודע מותו, ספדו לו אישים רבים, תוך הדגשת תרומתו לתיאטרון ולתרבות הישראלית.

## קישורים חיצוניים

* פרופיל יבגני אריה באתר תיאטרון גשר 
* 
* 
* 
* 
* 
* 
* 
* 

## הערות שוליים

קטגוריה:במאי תיאטרון ישראלים
קטגוריה:עולים בשנות ה-1990
קטגוריה:בוגרי אוניברסיטת מוסקבה
קטגוריה:במאי תיאטרון יהודים רוסים
קטגוריה:זוכי פרס התיאטרון הישראלי
קטגוריה:זוכי פרס רוזנבלום
קטגוריה:זוכי פרס היצירה בתחום הציונות
קטגוריה:זוכי פרס א.מ.ת.
קטגוריה:עמיתי כבוד של בית הספר סם שפיגל לקולנוע ולטלוויזיה
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:ישראלים שנולדו ב-1947
קטגוריה:ישראלים שנפטרו ב-2022
יהדות בוליביה

**יהדות בוליביה** היא אחת הקהילות הקטנות בדרום אמריקה,  והיא מונה כ-500 יהודים כיום, היא מתקיימת באזור בוליביה של היום.

היהודים בבולביה מתגוררים בעיקר בלה פאס, קוצ'במבה ואורורו, לאחר שהגיעה לשיאה של כ-8,000 יהודים בשנת 1935, עם גלי הגירה גדולים ממזרח אירופה

היהודים הראשונים שהגיעו לבוליביה היו אנוסים מספרד ופורטוגל במהלך המאה ה-16. האנוסים נאלצו להיטמע ככל האפשר באוכלוסייה שסביבם עקב הגעת האינקוויזיציה לבוליביה בשנת 1570.

בשנת 1905 החלו גלי ההגירה הגדולים לבוליביה ממזרח אירופה (בעיקר מפולין) ובמהלכה גדלה הקהילה בצורה משמעותית ובשנת 1935 מנתה הקהילה כ-8,000 יהודים.

במהלך מלחמת העולם השנייה, כתוצאה מהקשרים הטובים בין גרמניה הנאצית לבוליביה שונו חוקי ההגירה, ונאסרה כניסתם למדינה של שחורים, מונגולים ויהודים. בשנת 1945 מנתה קהילת המדינה כ-10,000 יהודים שחיו במצב כלכלי טוב למדי והקימו מוסדות חשובים כגון בתי כנסת, בתי קברות וכן ארגונים כגון ויצו ומכבי.

עם השנים התרחשה הגירת יהודים אל מחוץ לבוליביה וכיום יש בה כ-500 יהודים בלבד המתרכזים בעיקר בלה פאס, קוצ'במבה ואורורו.

בבוליביה קיימים שני בתי חב"ד. בעיר לה פאס קיים בית חב"ד קבוע, המנוהל על ידי הרב איציק קופצ'יק ורעייתו, והוא ממוקם במרכז העיר מול מלון הלובו. כמו כן בכפר רורה-נבאקה קיים בית חב"ד עונתי, המנוהל על ידי הרב שוקי גור ורעייתו, המיועד במיוחד עבור התרמילאים הישראלים הרבים אשר פוקדים את אזור הג'ונגלים של בוליביה.

## לקריאה נוספת
* מסע אחרי נשמות אבודות, גילוי דעת, כ"ה תשרי תשפ"ב.

## קישורים חיצוניים

* דף הפייסבוק הרשמי של בית חב"ד בוליביה
* שליחות במסירות נפש סרט תיעודי אודות בית חב"ד בוליביה, כינוס השלוחים העולמי, באתר חב"ד אינפו.

## הערות שוליים

קטגוריה:בוליביה: דמוגרפיה
בוליביה
בוליביה
הסטוג'ס

[שמאל|ממוזער|250px|הסטוג'ס בהופעה ב[מילאנו, 2006]]
**הסטוג'ס** (באנגלית: **Stooges**) היא להקת רוק אמריקאית הנחשבת למבשרת מוזיקת הפאנק (Punk).

הסטוג'ס בהנהגת הזמר איגי פופ פעלה משנת 1967 ועד לשנת 1974. בתקופה זו הקליטה הלהקה מספר אלבומי אולפן אשר נחשבו פורצי דרך בתחום המוזיקה, על ידי הצליל הגס והאלים שבישר למעשה את סגנון הפאנק שהופיע בסוף שנות ה-70. הופעותיה של הלהקה נחשבו גם הם לאירועים מושכי תשומת לב, וזאת בזכות הופעותיו הבוטות והפרועות של סולן הלהקה איגי פופ, שהופיע לרוב ללא חולצה, התפרע על הבמה וקפץ אל תוך הקהל.

בעקבות סכסוכים פנימיים בין חבריה, התפרקה הלהקה בשנת 1974, וכל אחד מחברי הלהקה פנה לדרכו, כשהבולט מבין החברים, איגי פופ יצא לקריירת סולו מצליחה.

בשנת 2003 שבו חברי הלהקה להופיע בפני קהל, ואף הוציאו אלבום חדש.

## היסטוריה
איגי פופ הנער ניגן במספר להקות מאזור אן ארבור שבמישיגן ביניהן הפריים מוברס והאיגואנס. איגי ספג השראה שהובילה אותו להקים את הסטוג'ס לאחר שחזה בהופעה של להקת הדלתות באן ארבור.

רון אשטון היה הגיטריסט וסקוט אשטון אחיו היה המתופף. אל האחים הצטרף נגן הבס דייב אלכסנדר. הופעת הבכורה של הלהקה הייתה באוניברסיטת מישיגן בשנת 1967. הסטוג'ס תויגו בכינוי "הסטוג'ס הפסיכדליים" כאשר נגנו עם להקת MC5 בגראנד בולרום שבדטרויט. בהופעה זו איגי צלל לתוך הקהל וספג חבטות מאיש בקהל.

הסטוג'ס במהרה זכו לתדמית פרועה. איגי היה ידוע כמשולהב במיוחד על הבמה. בהופעה אחת אף ניסה לנגן על שואב אבק.

בשנת 1968 הוחתמה הלהקה על ידי Elektra Records ושנה לאחר מכן הוציאה את אלבום הבכורה שלה שנקרא בפשטות The Stooges.

בין שיריה המוכרים של הלהקה: "1969", "I Wanna Be Your Dog", "No Fun", "Loose","T.V. Eye", "Raw Power", "Gimme Danger" ו-"Search and Destroy".

בשנת 2007 לאחר שנים רבות של הפסקת פעילות באולפני הקלטות, שבה הלהקה והוציאה את אלבום האולפן הרביעי של הלהקה "The Weirdness", כמו כן הקליטה הלהקה שיר מחווה "You Better Run", לנגן הבלוז הוותיק ג'וניור קימברוג'. בין השנים 2003-2008 הופיעה הלהקה בכל רחבי העולם. במהלך מסע זה הופיעה הלהקה לראשונה בישראל (ב-7 ביולי 2007). מסע ההופעות נקטע מספר פעמים בשל אירועים מצערים שפקדו את הלהקה ובהם גנבת הציוד כולו במונטריאול. בספטמבר הופיעה הלהקה בפעם האחרונה עם רון אשטון שנפטר מהתקף לב בינואר 2009.

בראיון במאי 2009, הכריז פופ כי הוא עומד לשוב ולאחד את חברי הלהקה יחד עם הגיטריסט ג'יימס ויליאמסון ולהופיע עם שירי האלבום Raw Power תחת השם "איגי והסטוג'ס". בדצמבר של אותה שנה, הוכרז כי הלהקה מועמדת להצטרף להיכל התהילה של הרוק במהלך שנת 2010.

## אלבומי הלהקה
*The Stooges, 1969
*Fun House, 1970
*Raw Power, 1973
*The Weirdness, 2007
* Ready to Die, 2013

## קישורים חיצוניים

* 

* 
* 
* 
* 

קטגוריה:אמני קולומביה רקורדס
קטגוריה:להקות רוק אמריקאיות
קטגוריה:חברי היכל התהילה של הרוק אנד רול
קטגוריה:להקות פאנק (Punk)
קטגוריה:אמני וירג'ין רקורדס
קטגוריה:להקות שהוקמו בשנת 1967
אינו (דמות מיתולוגית)

[שמאל|ממוזער|250px|ציורו של [אקסלי גאלן-קאללה|אקסלי גאלן קאללה המנציח את ניסיונו של ואינמוינן ללכוד את אינו (אם כי בציור היא אינה מופיעה בגוף של דג כלשון הקלולה)]]
**אינו** (בפינית: **Aino**) היא דמות מהמיתולוגיה הפינית, הקאלוואלה.
## דמותה
אינו היא אחותו של יוֹאוּקַאהַיְינֵן (Joukahinen), מכשף צעיר ושחצן שיוצא להילחם במכשף הזקן והחכם וַאיְנֶמוֹיְנֵן (Väinämöinen) על מנת להוכיח לו כי הוא מכשף גדול ממנו. במהלך הקרב שמורכב מלחשי קסמים (בקלוולה לחשי הקסמים הם בעצם שירים שחרזו המכשפים) מוכנע יואוקאהינן ומתחנן בפני ואינמוינן שיחוס על חייו. בתמורה מבטיח לו יואוקאהינן את אחותו הצעירה והיפה כאישה. ואינמוינן הזקן והבודד מוקסם מהרעיון ומשחרר את יואוקאהינן. כששומעת אינו מה עשה אחיה היא נעצבת מאוד, על אף שאימה דווקא שמחה כי בתה עומדת להתחתן עם המכשף המפורסם המוכר בכל מרחבי הצפון. איינו העצובה מסרבת להתחתן עם וינומוינן ואומרת כי אין ברצונה לבשל, לכבס ולשמש כתכשיט למכשף הזקן והמכוער. היא יורדת אל שפת האגם, נכנסת למים ומטביעה את עצמה.

ואינמוינן נעצב מאוד על האבידה ומשוטט ימים רבים ביערות כשהוא מהרהר. בגרסאות מאוחרות יותר של הקלוולה מסופר כי ואינמוינן מחליט לצאת אל האגם כדי לחפש את אינו. הוא משליך חכה למים וכעבור זמן קצר הוא מעלה בחכתו דג מוזר למראה. למרבה הפתעתו הדג מתחיל לדבר בקולה של אינו המוכיחה אותו על טיפשותו. ואינמוינן מנסה ללכוד את הדגה אינו אולם היא מתחמקת ממנו וחוזרת למצולות ועל אף שואינמוינן מבלה ימים רבים בניסיון לדוג אותה שוב הוא נכשל. יש המיחסים את חזרתה של איינו בצורת דג בגרסאות המאוחרות של הקלוולה כהשפעה של הנצרות שכבר חדרה לפינלנד. לדבריהם הופעתה המחודשת של אינו באה כדי להמעיט מערכו ומכוחו של המכשף ואינמוינן ולהראות כי ישנם כוחות חזקים גם ממכשף רב עוצמה זה. כיום "אינו" הוא שם נפוץ לבנות בפינלנד. הוא מסמל אישה יפה חזקה ועצמאית שאינה נכנעת לתכתיבים של אחרים.

## קישורים חיצוניים

קטגוריה:מיתולוגיה פינית
איינו

**אַיְינוּ (Ainu, ב[[יפנית]]: アイヌ)** הם קבוצה אתנית ילידית. מקורם באי הוקאידו ובצפון האי הונשו ביפן, באיי הקוריליים, בחלקים מסחלין ובשליש הדרומי של חצי האי קמצ'טקה. 

החל מהמאה ה-18 או עוד לפני כן, הם נושלו משטחי מחייתם ואולצו ללמוד בבתי ספר יפנים ולהיטמע בעם היפני. בראשית המאה ה-21 נותרו אנשי איינו בודדים, בעלי מראה האיינו ודוברי השפה. בשנת 2008 מספרם הוערך ב-100.

משמעותה של המילה "איינו" היא "אדם" בשפת האיינו. אמישי (Emishi), אזו או יזו (Ezo, Yezo, ביפנית: 蝦夷) הם המונחים היפניים, ואוטארי (Utari, ביפנית ウタリ), שמשמעותו "חבר" בשפת האיינו, הוא מונח מקובל היום על רבים מחברי הקבוצה.

ככל הנראה, יש בין 150,000 ל-200,000 אנשים שמוצאם מבני איינו, אך המספר המדויק אינו ידוע מכיוון שרבים מהם מסתירים את מוצאם או אינם יודעים אותו לאחר שהוסתר מהם, כדי להגן על עצמם מפני אפליה על בסיס גזעי.

במאה ה-21 החל ביפן קמפיין להחיות את שפת האיינו.

## היסטוריה
מחקרים משערים שתרבות האיינו נוצרה משילוב בין תרבות ה- ותרבות ה-, שתיהן צאצאיות ישירות של תרבות ג'ומון. כל התרבויות האלו קדמו להתיישבות היפנית ונכבשו על ידי היפנים בראשית המאה התשיעית. בשנת 1264 האיינו פלשו לארצם של בני ה- באי סחלין. הדבר הוביל למלחמה בין בני האיינו לסינים. האיינו יצרו חברת ציידים-לקטים, והצליחו לשרוד בעיקר בזכות ציד ודיג. דתם המקורית התבססה על תופעות טבע.

בתקופת מורומאצ'י (1336–1573) העימות בין היפנים הפולשים לבין האיינו, התושבים המקוריים, התאפיין במלחמות ומרידות. למשל מרידה בשנת 1456.

בתקופת אדו (1601–1868) האיינו, ששלטו באי הצפוני, הידוע כיום כהוקאידו, נעשו מעורבים במסחר מול היפנים, ששלטו בדרום האי. הממשל היפני העניק לשבט היפני מצומאה זכויות בלעדיות למסחר עם בני האיינו. בהמשך המסחר הותר גם ליתר השבטים היפנים. בתקופה זו האיינו החלו להיות תלויים מאוד במסחר עם היפנים. מגפות שונות פגעו בבני האיינו, ביניהן אבעבועות שחורות. הרחבת המסחר בין האיינו לבין היפנים הגדילה את ההבנה ההדדית, אך גם את החיכוכים ואף מרידות מצד האיינו. המרידה הגדולה של בני האיינו בשלטון המרכזי היפני מכונה Shakushain's revolt והתרחשה בשנים 1669–1672. קרב נוסף התרחש בשנת 1789.

במאה ה-18 נמנו 80,000 בני איינו. בשנת 1868 נמנו 15,000 בני איינו באי הוקאידו, 2,000 בסחלין וכ-100 באיים הקוריליים.

## ראו גם
* איינו (שפה)

## קישורים חיצוניים

* 
* 
* '''Ainu people - History and Culture'''

## הערות שוליים

קטגוריה:עמי המזרח הרחוק
קטגוריה:יפן: דמוגרפיה
קטגוריה:אנימיסטים
קטגוריה:סחלין: היסטוריה
קטגוריה:רוסיה: קבוצות אתניות
קטגוריה:יפן: קבוצות אתניות
מכשפי החוף

**מכשפי החוף** (באנגלית: **Wizards of the Coast**; בדרך-כלל מכונה: **WotC** או בקיצור "ויזארדס") היא יצרנית ומפתחת משחקים בסגנונות פנטזיה ומדע בדיוני מארצות הברית, שהוקמה בשנת 1990. כיום היא חברת-בת של חברת "הסברו" לאחר שנרכשה בשנת 1999. לאורך השנים הפכה "ויזארדס" לאחת החברות העיקריות העוסקות במשחקי איסוף קלפים, לאחר יציאתו לאור של המשחק "מג'יק" - "". כיום החברה מפתחת ומשווקת גם משחקי לוח, משחקי איסוף קלפים ומשחקי תפקידים.

החברה הוקמה על ידי פיטר אדקינסון ב-1990 ברנטון, פרבר של סיאטל, שם עדיין נמצא מטה החברה. החברה ייצרה בתחילת דרכה רק משחקי תפקידים, כגון המהדורה השלישית של "טליסלנטה" (*Talislanta*), ו"סדרי בראשית" (The Primal Order). יציאתו של המשחק "סדרי בראשית", הביאה למאבקים משפטיים מול מוציא לאור אחר של משחקי פנטזיה, "פלדיום", שתבע את החברה על ציטוט חוקי המשחק שלהם ללא רשות (התביעה יושבה מחוץ לבית המשפט ב-1993).

כיום, מכשפי החוף, ובמיוחד מותג משחק הקלפים "מג'יק", מהווים נתח משמעותי מהפעילות העסקית של הסברו. בשנת 2022, הסברו כינו את מג'יק בדיווחיהם למשקיעים "מותג מיליארד הדולר הראשון שלנו", והפייננשל טיימס דיווח כי הכנסות מכשפי החוף, וספציפית משחק הקלפים "מג'יק" מהווים 15 אחוז מפדיון החברה, ו-35 מה-EBITDA שלה (מדד נפוץ לרווח תפעולי). עם זאת, אנליסטים מבנק אוף אמריקה העריכו כי הסברו "הורגים את האווזה המטילה ביצי זהב" בכך שהם מדפיסים יותר מידי קלפי משחק, חוזרים בהם מהתחייבויות קודמות להימנע מהדפסת קלפים נדירים, ושוחקים את ערך המותג. חששות דומים עלו גם ביחס לניהול של מותג נוסף של החברה, משחק התפקידים "מבוכים ודרקונים", לאחר שניסיון של מכשפי החוף לבטל רישיון בן 20 שנים ליצירת תוכן מסחרי עבור מבוכים ודרקונים דלף לתקשורת והוביל למחאה של יוצרים ושחקנים. בעקבות המחאה, מכשפי החוף פרסמו מאות עמודים מחוקי המהדורה העדכנית של המשחק ("מהדורה 5") ואת הרישיון המקורי ליצירת תוכן עבור המשחק, תחת רישיון Creative Commons, כדי לרכוש מחדש את אמון השחקנים.

בין מוצרי החברה: "מבוכים ודרקונים"; משחקי הקלפים של מלחמת הכוכבים, פוקימון ושר הטבעות; והוצאה לאור של ספרים המבוססים על עולמות הפטנזיה של מוצרי החברה, כדוגמת ספרים המתרחשים בעולמות של משחק הקלפים , בעולם המערכה למבוכים ודרקונים ממלכות נשכחות ובעולם המערכה למבוכים ודרקונים רומח הדרקון.

## קישורים חיצוניים

* 

## הערות שוליים

קטגוריה:מבוכים ודרקונים
קטגוריה:חברות אמריקאיות
כוראה

**כוראה** (ביוונית: **χορεία**), ריקוד מעגלי יווני המלווה בזמרים (ראו מקהלה - *χορός*).

הומרוס מזכיר את הכוראה באפוס שלו - איליאדה. הריקוד עבר למסורות של עמים נוספים כשהוא  משמר חלקית את השם המקורי. הגרסה ברוסית נקרא "כורובוד", ברומנית "חורה", בבולגרית "חורו" ובעברית "הורה".

הריקוד מלווה בנגינה. הרוקדים אוחזים ידיים במעגל גדול ורוקדים בצעדים אלכסוניים קדימה ואחורה תוך כדי סיבוב המעגל עם כיוון השעון.

## קישורים חיצוניים

* Choros, באתר אנציקלופדיה בריטניקה

קטגוריה:מחול
קטגוריה:יוון: תרבות
הידרוליזה

[ממוזער|289x289 פיקסלים|תגובת הידרוליזה גנרית. (החץ הדו-כיווני מציין שיווי משקל שבו ההידרוליזה וה[תגובת דחיסה|דחיסה הפיכים)]]
**הידרוליזה** (מכונה גם **תהליך הידרוליטי**; לפי האקדמיה ללשון: **הִדְרוּל**) היא כל תגובה או תהליך כימי שבהם מולקולת מים שוברת לפחות קשר אחד של מולקולה המגיבה איתה, שנחלקת לשני חלקים (יונים). מולקולת המים (H2O) מתחלקת גם היא לשני יונים: H (פרוטון) ו-OH (הידרוקסיד) כאשר יון אחד של המולקולה מתחבר ל-H והיון השני ל-OH.
אחד השימושים בהידרוליזה הוא בפירוק פולימרים טבעיים או מלאכותיים.
לדוגמה, בתהליך ייצור סבון, ספוניפיקציה, משתמשים בהידרוליזה כדי לפרק קשר אסטרי, לכוהל ולקרבוקסיל. כאשר מתרחשת הפעולה ההפוכה, דהיינו, דחיסת כוהל וקרבוקסיל, מתקבלת מולקולת מים.

## סוגים
בכימיה אורגנית, הידרוליזה יכולה להיחשב כתגובה ההפוכה לתגובת דחיסה, שבה שני מקטעים מולקולריים חוברים יחד תוך יציאת מולקולת מים. כיוון שהידרוליזה יכולה להיחשב כתגובה הפיכה, דחיסה והידרוליזה יכולות להתרחש באותו הזמן, כשקבוע שווי המשקל קובע את הכמות של כל תוצר (תוצר ההידרוליזה ותוצר הדחיסה).
## קישורים חיצוניים

* 
* 

## ראו גם
* ג'לטין

## הערות שוליים

קטגוריה:תגובות כימיות
קטגוריה:כימיה של שיווי משקל
News1 מחלקה ראשונה

**News1 מחלקה ראשונה** (בעבר **חדשות מחלקה ראשונה**; באנגלית: **News First Class**, **NFC**, **News1**), הוא אתר חדשות ישראלי בבעלות חברת עגל הזהב עיתונות בע"מ (בשליטת המו"ל יואב יצחק). האתר מספק חדשות יומיות, מבזקים, פרשנויות וכדומה. האתר עלה לרשת בדצמבר 2000, בסמוך לפרישתו של יואב יצחק מהעיתון "מעריב".

## צביונו של האתר
לאתר זה מספר מאפיינים המבדלים אותו מאתרי חדשות ישראליים אחרים.
* התמקדות בפרשיות שחיתות לכאורה - האתר מפרסם פרסומים רבים בנושאים שלדעת כותבי האתר מעורבים בהם מעשי שחיתות לכאורה. לדוגמה, אחת הקטגוריות המרכזיות באתר היא "סדום ועמורה". המוקדשת כולה לנושאי שחיתויות.
* האתר מאפשר לציבור הגולשים לכתוב ולפרסם את מאמריו ב"במה חופשית", בהתאם לשיקולי העריכה. האתר מארח בלוגים של גולשים ומדי פעם מפרסם פוסטים מבלוגים אלה בעמוד הראשי.
* האתר מפרסם מידע עומק על גורמי מפתח בחדשות, כגון קורות חיים של אישים בציבוריות הישראלית, מידע על חברות חשובות וכדומה.
* האתר מרבה לפרסם פרסומים המבקרים את התנהלות התקשורת הישראלית.

## תביעות דיבה
בפברואר 2017 חויבו יואב יצחק ואתר "News1" בתשלום פיצוי בסך 30,000 ש"ח בתוספת הוצאות משפט בסך 15,000 ש"ח למנהל רדיו "קול ישראל" לשעבר, אריה שקד, לאחר שכינו אותו "עבריין" בכותרת כתבה שפרסמו.

באוקטובר 2020 נפסק שיואב יצחק ואתר "News1" פרסמו לשון הרע על עו"ד יובל דמול, היועץ המשפטי לשעבר של המועצה המקומית באר יעקב, ובשלב ראשון חויבו בתשלום הוצאות משפט ושכר טרחת עו"ד בסך 25,000 ש"ח.

בתביעה שהגישה יעל פרי חויבו יואב יצחק ואתר "News1" לשלם לה פיצוי של 200 אלף ש"ח.

## קישורים חיצוניים
* 

## הערות שוליים

קטגוריה:אתרי חדשות ישראליים
קטגוריה:אתרי אינטרנט ישראלים שהושקו ב-2000
אולטניה

**אולטניה** (ברומנית: **Oltenia**) היא חבל ארץ היסטורי בדרום מערב רומניה. בתקופה הרומית הייתה כאן פרובינציה בשם Dacia Malvensis. חבל אולטניה קיבל את שמו מנחל האולט שעובר דרכו. הגבול הדרומי והמערבי נקבע על ידי הדנובה והצפוני על ידי הרי הקרפטים.
בעבר השטח של **אולטניה** ומונטניה יחד היווה נסיכות שהרומנים כינוה "**צארה רומנאסקה**" או "**מונטניה**" ומחוץ לרומניה הייתה ידוע בשם "**[[ולאכיה]]**".

## מחוזות אולטניה

אולטניה מחולקת לחמישה מחוזות והם:
* מחוז דולז' Judeţul Dolj 
* מחוז גורז' Judeţul Gorj 
* מחוז מחדינצי Judeţul Mehedinţi 
* מחוז אולט Judeţul Olt 
* מחוז ולצ'אה Judeţul Vâlcea 

## ערי אולטניה

## קישורים חיצוניים

* יהודים באולטניה 

קטגוריה:רומניה: חבלי ארץ
קטגוריה:רומניה: היסטוריה
מלחמת אנגליה–זנזיבר

ממוזער|מפת מלחמת אנגליה זנזיבר
**מלחמת אנגליה–זנזיבר** (באנגלית: **Anglo-Zanzibar War**) התנהלה בין האימפריה הבריטית לזנזיבר ב-27 באוגוסט 1896. המלחמה ארכה 38 דקות ומקובל להכתירה כמלחמה הקצרה ביותר בהיסטוריה הכתובה.

המלחמה פרצה לאחר שסולטאן זנזיבר חמד בן תווויאני, ששיתף פעולה מרצון עם המנהל הקולוניאלי הבריטי, מת ב-25 באוגוסט ואחיינו חאלד בין ברע'ש תפס את השלטון בפועל בהפיכה צבאית. כיוון שהבריטים העדיפו מועמד אחר (חמוד בין מוחמד) שהאמינו כי ישתף אתם פעולה, הם הורו לברע'ש להתפטר מתפקידו. ברע'ש סירב ותחת זאת הקים צבא שכלל 2,800 איש ואת היאכטה לשעבר של הסולטאן, "גלאזגו", שחומשה. בזמן שכוחותיו של ברע'ש ביצרו את הארמון, התרכזו חמש ספינות מלחמה של הצי המלכותי הבריטי בנמל מול הארמון והנחיתו כוחות של חיל הנחתים המלכותי.

אף על פי שברגע האחרון ניסה הסולטאן לנהל משא ומתן על שלום באמצעות נציג ארצות הברית באי, פתחו תותחי ספינות הצי המלכותי באש על הארמון בבוקר 27 באוגוסט, לאחר שפקע האולטימטום הבריטי בשעה 9:00 בבוקר. כשהחל הארמון להתמוטט סביבו נמלט ברע'ש לקונסוליה של האימפריה הגרמנית שם קיבל מקלט מדיני והוא חי כגולה בדאר א-סלאם עד שנלכד על ידי הבריטים ב-1916. הוא קיבל רשות מהבריטים להתגורר במומבסה בה מת בשנת 1925. ההפגזה הופסקה אחרי 38 דקות שבמהלכן הוטבעה הגלזגו, נהרסו ארמון בית אל-חוכם והמגדלור המקומי, וניזוק ארמון בית הפלאים. העימות הקצר קיבל את התואר "המלחמה הקצרה ביותר בהיסטוריה".

## קישורים חיצוניים

*מאמר של Global Frontiers על המלחמה 
* 

אנגליה-זנזיבר
קטגוריה:טנזניה: היסטוריה
קטגוריה:1896
קטגוריה:זנזיבר
קטגוריה:מלחמות זנזיבר
דיסטרופין

**דיסטרופין** (**Dystrophin**) הוא חלבון המצוי בכל תאי השריר בגוף האדם.

דיסטרופין מצוי בשריר בכמות קטנה (0.002% ממסת השריר), אך פעולתו חיונית לתפקוד השריר. דיסטרופין מקשר בין שלד התא ובין המטריצה החוץ-תאית.

דיסטרופין הוא מהגדולים שבחלבוני התא, והוא מורכב מכ-3,500 חומצות אמינו. הגן המקודד לדיסטרופין הוא הגן הגדול ביותר בגנום האנושי, והוא מכיל 2.4 מיליון נוקלאוטידים - כמעט 0.1% מכלל הגנום. הגן מכיל 79 אקסונים והוא מקודד ל-mRNA בגודל של 14,000 נוקלאוטידים (כלומר - רק כ-0.58% מהגן מקודד לחלבון; השאר - האינטרונים - כנראה חסר תפקיד).

מוטציות רבות עשויות להתרחש בגן העצום, ורבות מהן גורמות לניוון שרירים בדרגות חומרה משתנות. ניוון שרירים על שם דושן (Duchenne) הוא ניוון השרירים התורשתי השכיח ביותר, והוא נגרם כתוצאה ממוטציה בגן הדיסטרופין, הגורמת לייצור חלבון פגום. דיסטרופין התגלה ב-1987 לאחר מחקר על מחלה זו.

מקור השם "דיסטרופין" הוא במילה האנגלית Dystrophy - "ניוון שרירים".

## קישורים חיצוניים

קטגוריה:חלבונים
אלחנדרו אמנבר

**אלחנדרו פרננדו אמנבר קנטוס** (ספרדית: **Alejandro Fernando Amenábar Cantos**; נולד ב-31 במרץ 1972) הוא במאי קולנוע ספרדי-צ'ילאני הנחשב לאחד הבמאים הצעירים החשובים בספרד.

## ביוגרפיה
אמנבר נולד בסנטיאגו דה צ'ילה, צ'ילה, לאב צ'יליאני, הוגו ריקרדו אמנבר, ולאם ספרדייה, ג'וזפינה קנטוס. יש לו אזרחות צ'יליאנית וספרדית. אביו עבד כטכנאי בג'נרל אלקטריק, בעוד אמו החליטה להישאר בבית ולטפל בילדים. אלחנדרו הוא הצעיר מבין שני אחים; אחיו הבכור, ריקרדו, נולד בשנת 1969.

באוגוסט 1973 עברה משפחתו לספרד. המשפחה התיישבה במדריד, והתגוררה בקרוואן קמפינג. כשהיה אלחנדרו בן שש, הם עברו למתחם בפאתי העיר פאראקיואס דה חראמה במדריד. 

אמנבר למד קולנוע באוניברסיטת קומפלוטנסה של מדריד, אך נשר מן הלימודים. 

## קריירה
הוא כתב, הפיק וביים את סרטו הקצר הראשון, "הראש", בגיל 19.

ביים את סרטו הראשון באורך מלא, "תזה" בשנת 1996.

בשנת 1997 ביים את סרטו השני, "פקח את עיניך" (Abre los ojos), שהיה להצלחה גדולה בספרד. בשנת 2001 ביים קמרון קרואו גרסה נוספת, דוברת אנגלית, של הסרט בשם "ונילה סקיי". 

סרטו הבא של אמנבר, "האחרים" משנת 2001, היה אף הוא להצלחה גדולה. סרט זה היה סרטו הראשון של אמנבר בשפה האנגלית. 

סרטו הרביעי הוא "הים שבפנים" (Mar adentro) שזכה באוסקר לסרט הזר הטוב ביותר בשנת 2004.

בשנת 2009 ביים את "אגורא", סרטו החמישי. 

ב-2015 יצא למסכים סרטו השישי: "נסיגה".

בשנת 2019, ביים כתב והפיק את הדרמה ההיסטורית "בזמן מלחמה". 

בשנת 2021 ביים את סדרת ההרפתקאות "*La Fortuna"* בכיכובו של סטנלי טוצ'י.

בשנת 2025 ביים, כתב והפיק את סרט הדרמה וההרפתקאות "El cautivo". 

## חיים אישיים
אמנבר הוא הומוסקסואל מוצהר, ובשנת 2015 נישא לבן ארצו דויד בלנקו, נפרדו ב-2018 וחתמו על גירושיהם ב-2019.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:במאי קולנוע ספרדים
קטגוריה:תסריטאי קולנוע ספרדים
קטגוריה:מפיקי קולנוע ספרדים
קטגוריה:מלחיני קולנוע
קטגוריה:להט"בים ספרדים
קטגוריה:במאים להט"בים
קטגוריה:אתאיסטים ספרדים
קטגוריה:זוכי פרס גויה: הבמאי הטוב
קטגוריה:ספרדים שנולדו ב-1972
תעופת האדם

היכולת של האדם לרחף, ואף לעוף, בכוח שריריו בלבד, העסיקה את האדם במהלך הדורות, החל מהמיתוס על דדאלוס ואיקארוס, שבו נעזר האדם בכנפיים מלאכותיות, וכלה בספרו של פבל קוהוט, "ספר לבן", המתאר אדם שגילה כי בכוחו לרחף ללא כל אמצעי עזר. לקוראיו של "ספר לבן" מובן שמדובר בסאטירה בדיונית, משום שהאדם אינו מסוגל לרחף ללא אמצעי עזר. נטילת סמים גורמת לעיתים לתחושה של "ריחוף", אך לתחושה זו אין כל קשר למציאות. חרף כל זאת יש המאמינים בקיומה של תעופה יוגית, המאפשרת לאדם לרחף בכוח תעצומות נפשו בלבד. 

השאיפות של האדם לעוף התבטאו בבניית כדורים פורחים, ובהמשך מטוסים. האדם הגיע ליכולת תעופה בכלי כבד מן האוויר בתחילת המאה ה-20, עת הצליחו האחים רייט לראשונה לעלות לאוויר באמצעות המטוס שבנו. מאז התפתח התחום, וכיום טסים מטוסים רבים מדי יום. [340px|ממוזער|200px|המטוס הניסיוני [גוסאמר אלבטרוס|גוסאמר אלבטרוס II המונע בכוח האדם בלבד]]
## מיתולוגיה
### דדאלוס ואיקארוס
שמאל|ממוזער|201px|דדאלוס ואיקארוס, ציורו של צ'ארלס פול לאנדון, שמן על בד
במיתולוגיה היוונית מסופר שדדאלוס הוזמן על ידי מינוס, מלך האי כרתים, לבנות לו לבירינת (בו שוכן המינוטאור נגדו נלחם תזאוס). מינוס החליט לכלוא את דדאלוס ובנו איקרוס במגדל, כדי שלא יגלו את סודו. כדי לברוח, אסף דדאלוס נוצות מציפורים וחיברן בשעווה לכדי שני זוגות כנפיים עם רתמה. דדאלוס ואיקרוס עטו על גופם את הכנפים פרי המצאתו של דדאלוס וכך הצליחו להימלט מכרתים.

לפני שנמלטו דדאלוס ואיקרוס מהאי, הזהיר דדאלוס את בנו שלא יעוף גבוה מדי, כדי שהשמש לא תמיס את השעווה. אולם איקרוס שהיה צעיר ופזיז התלהב מכך שהוא יכול לעוף והמריא גבוה מדי. השמש המיסה את השעווה שחיברה את הכנפיים לגופו, והוא נפל ונהרג.

## ספרות ואמנות

### ספרות
פיטר פן היא דמות מפורסמת של ילד בעל יכולת תעופה עצמית. לפני הגעתם לארץ לעולם לא, פיטר פן מלמד את ונדי, מייקל וג'ון לעוף על ידי אבקת הקסמים של הפיה טינקר בל, וכך הם עפים לארץ לעולם לא.

### תרבות פופולרית
דמות שידועה ביכולת התעופה שלה ומופיעה בספרי קומיקס ובקולנוע היא דמותו של סופרמן של DC קומיקס. סופרמן אינו בדיוק אדם (הוא נולד בכוכב קריפטון), אך דמותו דמות אדם, והוא מצויד ביכולת לעוף במהירות גבוהה. דמות קומיקס נוספת היא איירון מן, המופיעה בספרי הקומיקס ובסרטי הקולנוע של מארוול קומיקס. זהו אדם ככל האדם, שהרכיב חליפה בעלת טכנולוגיה משוכללת, המאפשרת לו לעוף ולהילחם.

## פרס קרמר
פרס קרמר הוא שמם של שני פרסים שעל הענקתם הודיע התעשיין הנרי קרמר בשנת 1959, לחלוצים בתחום התעופה בכוח שרירי האדם. הפרס הראשון, בסך 50,000 ליש"ט ניתן בשנת 1977 לפול מקקרידי, מתכננו של המטוס גוסאמר קונדור המונע על ידי אדם, שטס מסלול בצורת הספרה 8 בין שני מציינים המרוחקים חצי מייל זה מזה.

הפרס השני, בסך 100,000 ליש"ט ניתן אף הוא לפול מקקרידי (בשנת 1979), לאחר שמטוסו הצליח לטוס מאנגליה לצרפת.

## ראו גם
* מסוק המונע בכוח האדם
* טיסה בחליפת כנפיים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תעופה
קטגוריה:תעופה אזרחית
OMIM

[שמאל|ממוזער|250px|[צילום מסך של האתר]]
**OMIM** (ראשי תיבות באנגלית של **Online Mendelian Inheritance in Man**, "תורשה מנדלית באדם - באינטרנט") הוא אתר אינטרנט המהווה בסיס נתונים מקוון המכיל את כל המחלות התורשתיות הידועות באדם.

תחילתו של הפרויקט בספר, "Mendelian Inheritence in Man", אשר יצא בשנה 1966 ונערך על ידי ויקטור א. מק'קוזיק (Victor A. McKusick), פרופסור לגנטיקה באוניברסיטת ג'ונס הופקינס שבבולטימור, ארצות הברית. הספר הוא תולדה של שנים רבות של איסוף נתונים, ותרומתו למחקר הגנטי ולארגון המידע הרב שהצטבר במהלך השנים גדולה לאין שיעור. הספר יצא במהדורתו ה-12 בשנת 2004.

במהלך שנות ה-90 של המאה העשרים הושקה גרסת האינטרנט של הספר. המאגר העצום, המהווה חלק ממאגר Entrez של מכון הבריאות הלאומי של ארצות הברית (NIH), מכיל מידע טקסטואלי רב על כל מחלה תורשתית שהיא. המידע מקושר למאמרים מדעיים, למפות גנטיות ולנתונים ביואינפורמטיים רבים השמורים כולם במאגר Entrez. ניתן להוריד את מאגר OMIM כולו אל המחשב האישי כקובץ טקסט.

## קישורים חיצוניים

* 

* אתר OMIM
* דוגמה לדף מידע ב-OMIM: סיסטיק פיברוזיס
* [ftp://ftp.ncbi.nih.gov/repository/OMIM/omim.txt.Z קובץ טקסט המכיל את המאגר כולו] (45 מגהבייט, מכווץ בתוכנת gzip)

קטגוריה:גנטיקה
קטגוריה:מאגרי מידע
קטגוריה:אתרי אינטרנט
מרחב דואלי

**המרחב הדואלי** של מרחב וקטורי V מעל שדה F, או הכללה של מרחב כזה, הוא המרחב של כל הפונקציות המעתיקות מן המרחב לשדה עליו מוגדר המרחב. למבנה זה יש חשיבות רבה באלגברה ליניארית ובפרט באנליזה פונקציונלית וגאומטריה דיפרנציאלית.

## המרחב הדואלי של מרחב וקטורי

יהי \ V  מרחב וקטורי מעל השדה \ F. **המרחב הדואלי של <math>\ V </math>** הוא המרחב הווקטורי \ V^*  שאיבריו הם הפונקציות הליניאריות \ V \to F, כאשר החיבור והכפל בסקלר מוגדרים נקודתית. איבר ב-\ V^*  נקרא פונקציונאל ליניארי.

אם \ V בעל ממד סופי, אז הוא איזומורפי למרחב הדואלי שלו. אחרת, המרחבים אינם איזומורפיים: אם מניחים את אקסיומת הבחירה (הקובעת שלכל מרחב וקטורי יש בסיס), אז אפשר להציג את \ V כסכום ישר של עותקים של שדה הבסיס, בעוד שהמרחב הדואלי הוא מכפלה ישרה של אותו מספר של עותקים, ולכן הממד שלו גדול יותר.

אפילו כאשר למרחב יש ממד סופי, האיזומורפיזם למרחב הדואלי אינו טבעי, והוא תלוי בבחירת בסיס. אם V הוא מרחב מכפלה פנימית, המצב נוח יותר: ההתאמה \ x \mapsto \varphi_x כאשר \ \varphi_x : y \mapsto (x,y) מהווה שיכון טבעי של V במרחב הדואלי שלו (שהוא איזומורפיזם אם הממד סופי).

לעומת זאת, יש שיכון טבעי \ V \hookrightarrow V^{**} אפילו ללא מכפלה פנימית: הווקטור x מתאים לפונקציונל \ s_x : V^*\rightarrow F המוגדר על ידי \ s_x(f) = f(x). גם כאן, אם הממד סופי זהו איזומורפיזם.

## המרחב הדואלי של [[מרחב נורמי]]

את קבוצת כל הפונקציונלים הליניאריים החסומים על מרחב ליניארי \ X מסמנים ב-\ X^*. זהו מרחב בנך ביחס לנורמה האופרטורית, והוא מכונה "המרחב הדואלי". אם מתרחשת תופעה של דואליות בדמות איזומורפיזם טבעי X^{**} \cong X, אז X מכונה "מרחב רפלקסיבי" (ובפרט הוא גם מרחב בנך). כל מרחב הילברט הוא רפלקסיבי, לפי משפט ההצגה של ריס.

## הבסיס הדואלי

נניח כי \ V מרחב נורמי מממד n ויהי \ \left\{v_i\right\}_{i=1}^n בסיס עבורו.

עבור כל 1 \leq i \leq n נסמן ב-\ f_i את הפונקציונאל הליניארי היחיד המוגדר על ידי f_i(v_j) = \delta_{i,j}, כאשר באגף ימין הדלתא של קרונקר. אזי הקבוצה \ \left\{f_i\right\}_{i=1}^n מהווה בסיס ל-\ V^*  המכונה **הבסיס הדואלי**.

אם מציגים איבר מ-\ Vופונקציונאל מ-\ V^*  באמצעות בסיסים אלו כווקטורי קואורדינטות, אז הפעלת הפונקציונאל על האיבר היא מכפלה סקלרית.

### משפט אורבך

משפט אורבך קובע כי לכל מרחב נורמי \ V מממד n קיים בסיס \ \left\{v_i\right\}_{i=1}^n המקיים \| v_i \| = 1 לכל 1 \leq i \leq n, כך שגם הבסיס הדואלי המתאים לו \ \left\{f_i\right\}_{i=1}^n מקיים \| f_i \| = 1 לכל 1 \leq i \leq n (בנורמה האופרטורית).

ההוכחה למשפט זה מפתיעה ויחסית פשוטה: ניתן להניח ללא הגבלת הכלליות כי V = \mathbb{C}^n. העתקת הדטרמיננטה \det: V^n = \mathbb{C}^{n \times n} \to \mathbb{C} היא רציפה, ולכן \left|\det\right| מקבלת מקסימום על כדור היחידה הקומפקטי של \mathbb{C}^{n \times n}. נניח כי מקסימום זה הוא המטריצה שעמודותיה הן v_1,\dots,v_n \in \mathbb{C}^n, שהן בבירור בלתי תלויות ולכן בסיס של \mathbb{C}^n. נגדיר f_{i}\left(x\right)=\frac{\det\left(v_{1},\dots,v_{i-1},x,v_{i+1},\dots,v_{n}\right)}{\det\left(v_{1},\dots,v_{n}\right)} עבור i=1,\dots,n. לא קשה לוודא כי זהו הבסיס הדואלי של v_1,\dots,v_n \in \mathbb{C}^n וכי הוא מקיים את המבוקש.

## ראו גם
* אופרטור צמוד

## קישורים חיצוניים

* 

קטגוריה:אלגברה ליניארית
קטגוריה:אנליזה פונקציונלית
מאור עיניים (צ'רנוביל)

**מאור עיניים** הוא ספר שנכתב על ידי רבי מנחם נחום מצ'רנוביל, מתלמידי הבעל שם טוב והמגיד ממזריטש ואבי בית צ'רנוביל ממנו יצאו חסידויות רבות.

הספר נערך על ידי תלמידו הרב אליהו, במטרה לחזק ולהפיץ ברבים את תורת החסידות והוא ערוך כפירוש על-פי דרך הדרש והמוסר על פרשות השבוע והמועדים.

## תוכן הספר
"מאור עיניים" נחשב לספר חסידי מוערך, עד כדי כך שהיו אדמו"רים אשר הורו לחסידיהם להחזיק את הספר בתיק הטלית והתפילין כסגולה לשמירה והצלחה. חלקם אף הקפידו בעצמם ללמוד בו כל יום.

לפי המסופר, היה הספר במקורו עבה פי 15, אך רבי נחום הורה לגנוז את מרבית כתב היד ואישר רק קומץ קטן להדפסה. רבי נחום הסביר שבדפים שהורה לגנוז היו דברי תורה אשר הוא עדיין זוכר אותם, ואילו הקומץ הקטן שהסכים להדפיס הם דברי תורה שאינו זוכר שאמרם, ועל כן בוודאי לא נאמרו מפיו אלא בבחינת "שכינה מדברת מתוך גרונו" ורק אותם הוא מסכים להשאיר ולהדפיס.

בספר מוזכרות כשלושים אימרות שהוא מייחסן כציטוט ששמע מפי הבעל שם טוב או בשמו. רבי מנחם נחום נחשב אחד מבכירי תלמידיו של ממשיך הבעש"ט המגיד ממזריטש, אותו ציטט רבות בספר (ברוב הפעמים בכינוי "מורי").

## ישמח לב
בסוף הספר מודפס גם הספר "ישמח לב", הכולל דרשות במסכתות הש"ס. (בדפוס הראשון - סלאוויטא תקנ"ח - נדפס ספר זה בנפרד, אך כיום ברוב ההוצאות הם נדפסים יחד). מהדורה חדשה של הספר יצאה לאור בשנת תשע"ו בהוצאת "פאר מקדושים", בתוספת הערות ומראי מקומות.

שני החיבורים נקראו על-שם הפסוק: "מאור עיניים ישמח לב" אשר נאמר על התורה, והוא גם ה"פסוק" של שמו הראשון, ושני שמותיו המחוברים.

## מהדורות הספר
* מאור עיניים - סלאוויטא, ה'תקנ"ח (מהדורה ראשונה)
* מאור עיניים - פולין, ה'תק"ע (מהדורה שנייה)
* מאור עיניים - פולין, ה'תקע"ו (מהדורה שלישית)
* מאור עיניים - הורושוב, ה'תקע"ח
* מאור עיניים - לעמבערג, ה'תר"ח
* מאור עיניים - לעמבערג, ה'תרי"ח
* מאור עיניים - לעמבערג, ה'תרכ"ט
* מאור עיניים - לעמבערג, ה'תרל"א
* מאור עיניים - לעמבערג, ה'תרל"ה
* מאור עיניים - ווארשא, ה'תרמ"ט
* מאור עיניים - לובלין, ה'תרפ"ח
* מאור עיניים - ועד הדפסה "מפיצי אור" של ישיבת חכמי לובלין, שאנגחאי
* מאור עיניים - מכון הדרת חן, ה'תשע"ד
* מאור עיניים - מהדורת דביר המאור (ב' כרכים), ה'תשע"ט
* מאור עיניים המבואר (ג' כרכים) - מכון אור לעיניים בעריכת הרב חיים יחיאל ליברמן, ה'תש"פ
* מאור עיניים - פאר מקדושים (ב' כרכים)
* מאור עיניים - מכון נחלת צבי (ב' כרכים)
* מאור עיניים - ספרי אור החיים
* מאור עיניים - הוצאת מאירות
* ילקוט ענייני שבת קודש מספר מאור עיניים המבואר - מכון אור לעיניים
* הגדה של פסח מאור עיניים - מכון פאר מקדושים

## קישורים חיצוניים
* מאור עיניים באתר ספריא
*  
*  
* על מאמר של המאור עיניים באתר הידברות
* שיעורים בספר הקדוש מאור עיניים מאת הרב יצחק משה ארלנגר באתר קול הלשון
* 
* 

## הערות שוליים

קטגוריה:ספרי חסידות
קטגוריה:חצרות בית צ'רנוביל
Badmotorfinger

**Badmotorfinger** הוא אלבומה השלישי של להקת הגראנג' סאונדגארדן שיצא לאור באוקטובר 1991.
## הפקה
המהדורה המוגבלת של האלבום כללה תקליטור נוסף בשם **"Satanoscillatemymetallicsonatas"** (או **SOMMS**), שהוא פלינדרום. השיר "Rusty Cage" חודש על ידי ג'וני קאש באלבומו זוכה פרס גראמי *[[Unchained]]*. הוידאו קליפ לשיר "Jesus Christ Pose", שהציג צליבה של נערה בגיל העשרה וירקות בצורת צלב, הוחרם על ידי MTV. הקליפ היווה מחאה נגד שימוש מסחרי בדמותו של ישו וב"תנוחת ישו הנוצרי" (התנוחה בה נצלב ישו). השיר עצמו נכתב למעשה כפרודיה על סולן להקת ג'יינ'ס אדיקשן, פרי פארל, שהתנהגותו מלאת החשיבות העצמית על הבמה נראתה בעיניו של כריס קורנל כיומרנית. הלהקה קיבלה איומים רבים ברצח במהלך סיבוב ההופעות הבריטי שלה מפני שאנשים רבים ראו את השיר כאנטי-נוצרי. 

האלבום הגיע למקום ה-39 במצעד מכירות האלבומים של בילבורד.
## רשימת השירים

## Satanoscillatemymetallicsonatas

לאחר יציאת האלבום, יצאה הלהקה לסיבוב הופעות ב-1992 בשם "Lollapalooza", ועל מנת לקדם את ההופעות הוציאה מהדורה מוגבלת של האלבום "Badmotorfinger" ב-28 ביוני 1992, שהתקליטור השני בו כלל את המיני-אלבום "Satan Oscillate My Metallic Sonatas" (במקור בכתיב מחובר) או SOMMS, שם האלבום הוא פלינדרום. המיני אלבום כולל שלושה קאברים, שיר אחד חדש שלא שוחרר מעולם, ובנוסף גרסה בהופעה חיה של השיר "Slaves & Bulldozers". לקאבר לשירה של בלאק סבאת' "Into the Void", המילים המקוריות הוחלפו במילות מחאה של צ'יף סיאטל (בגרסה שכונתה "Stealth"), המתאימות לסולם השיר. בטקס הגראמי לשנת 1993, היה מועמד "Into the Void"  (Stealth) להופעת המטאל הטובה ביותר לשנה זו.

האלבום שוחרר פעם נוספת ב-2016 על גבי ויניל 12' בצבע סגול, לכבוד ה"Record Store Day" (יום המקביל לבלאק פריידיי ברשתות התקליטים).
### רצועות

## קישורים חיצוניים

קטגוריה:מיני-אלבומים מ-1992
קטגוריה:אלבומי גראנג'
קטגוריה:סאונדגארדן
קטגוריה:אלבומים באנגלית
קטגוריה:מיני-אלבומים באנגלית
קטגוריה:אלבומי זהב באוסטרליה